<classify> Manchester, England BAADA ya timu ya Manchester United kukubali kichapocha mabao 2-0 dhidi ya Burnley, Jumatano wiki hii, uongozi wa timu hiyo umewekawazi bado una imani na kocha wao Ole Gunnar Solskjaer. Kichapo hicho kilidhaniwa kingeweza kumuweka katikawakati mgumu kocha huyo huku mashabiki wakitumia mitandao ya kijamii kuutakauongozi uachane na kocha huyo. Kwa sasa Manchester United inashika nafasi ya tanokwenye msimamo wa Ligi Kuu England, ikiwa na jumla ya pointi 34 baada yakucheza michezo 24. Hii ni mara ya kwanza kwa Manchester United kuwa na pointichache kwenye Ligi hiyo baada ya miaka 30. Mara ya mwisho kwa Manchester Unitedkuwa na matokeo kama hayo ilikuwa msimu wa mwaka 1989-90, ambapo walikuwa napointi 25 baada ya kucheza michezo 24 na msimu huo United ilimaliza nafasi ya 13kwenye msimamo wa Ligi. Baada ya kichapo hicho cha Jumatano,Solskjaer alikuwa anatajwa angekuwa kocha anayefuata kufungashiwa mabagi yake,lakini viongozi wamedai bado wanaamini kocha huyo anaweza kubadilisha mwenendowa timu. Mmiliki wa timu hiyo Glazers pamojana makamu mwenyekiti Ed Woodward, walikutana na kuweka wazi hawawezi kumfukuzakwa sasa hata kama timu hiyo ipo kwenye hatari ya kushinda kufuzu kushirikiLigi ya Mabingwa Ulaya msimu ujao. Kocha huyo hadi sasa amepoteza jumlaya michezo 12 tangu achukue jukumu moja kwa moja la kuifundisha timu hiyo kutokamikononi mwa aliyekuwa kocha wa timu hiyo Jose Mourinho. Mchezo unaofuata wa Ligi Kuu ambaoManchester United watashuka dimbani ni Jumamosi ijayo dhidi ya Wolves ambapoUnited watakuwa kwenye uwanja wa nyumbani Old Trafford.  <topic>: michezo 